
ЗАХИРАМЖА

	       2025 оной январиин 30
	
	                   № 47-р


Улаан-Үдэ хото



[bookmark: _Hlk199048700]Оросой Холбоото Уласай Ой модоной ажахын кодексын 51, 53, 83-дахи статьянуудтай, «Ажаһуугшадые ба дэбисхэрнүүдые байгаалиин онсо ушаралта ба  аюулгүйн байдалай эрилтэ эбдэһэнһээ уламжалһан гэнэ усалһаа хамгаалха тухай» 1994.12.21-нэй № 68-ФЗ, «Түймэрэй аюулгүй тухай» 1994.12.21-нэй № 69-ФЗ Холбоото уласай Хуули ёһонуудтай, «Оросой Холбоото Уласта түймэрэй аюулгүйн журамай үедэхи Дүримүүдые баталха тухай» Оросой Холбоото Уласай Засагай газарай 2020.09.16-най № 1479, «Ой модон соо түймэрэй аюулгүйн Дүримүүдые сахилга баталха тухай» Оросой Холбоото Уласай Засагай газарай 2020.10.07-ной № 1614 тогтоолнуудтай зохилдуулан, 2025 - 2026 онуудай үедэхи түймэртэй тэмсэлгээр бэлдэлгын ба һэргылэмжэлэлгын ажал ябуулха, энэ ажалда хабаатай эмхи зургаанууд ба албануудай хоорондоо эмхитэйгээр ажалаа ябуулжа, байгаалиин түймэр Буряад Уласай дэбисхэр дээрэ һүжэрөөнгүй, эхиндэнь сараха зорилготойгоор:

[bookmark: P9]1. Ой модон соо IV ба V ангита зэргын түймэрэй аюулай тогтоһоной ушарта, Холбоото уласай гүрэнэй эмхи зургаанай «Оршон тойронхи байгаалиин уларилай байдалые саг үргэлжэ хиналта хэжэ байдаг Үбэр Байгалай Хүтэлбэри» гэһэн эмхиин филиал болохо Буряадай Түбэй уридшалан хэлэһээр һаяын 5 үдэрэй туршада тогтоһон энэ байдалай һайжарха хэбэргүй байбал гү, али ойн түймэрэй һүжэрһэнтэй дашарамдуулан, онсо аюулта байдалай журам соносхожо, гүрэнэй засаг түрын, нютагай засагай байгууламжанууд, өөһэдыгөө хүтэлбэриглгын засагай эмхинүүд өөр өөрынгөө эрхэ мэдэл соо Оросой Холбоото Уласай Ой модоной ажахын кодексын 82-84 статьянуудтай зохилдуулан,  эрхэтэдэй ой модо руу ороходо,  унаа тээбэриин тиишэ ябахада хорюул табижа, хуули ёһонуудта үндэһэлэн, хэмжээнүүдые абаха ёһотой.

[bookmark: _Hlk199074754]2. Түймэрэй һүжэрхэ аюултай үеын тогтохые саг соогоо уридшалан мэдэжэ, Буряад Уласай Засагай газар, Сэрэгэй бэшэ зониие хамгаалгын ба онсо ушаралта байдалай Улас түрын агентство, Ойн ажахын Улас түрын агентство, Оросой Онсо ушаралта байдалай яаманай Буряад Уластахи гол хүтэлбэри, Холбоото уласай гүрэнэй «Оршон тойронхи байгаалиин уларилай байдалые саг үргэлжэ хиналта хэжэ байдаг Үбэр Байгалай Хүтэлбэри» гэһэн эмхи зургаанай филиал болохо «Оршон тойронхи байгаалиин ула-рилай байдал хиналтын Буряадтахи Түб» (Усова Н.Б.) эмхинүүдтэ зууршалха.

3. Ойн ажахын Улас түрын агентство (Борошноев С.Г.) жэл бүри:
3.1. Ой модоной хойноһоо хаража, хамгаалжа, ой модо ашаг үрэтэйгөөр хэрэглэжэ, дахинаа һэргээлгээр ажал ябуулжа байха гүрэнэй хэмжээнүүд соо ородог гал түймэртэй саг соогоо тэмсэл ябуулжа, ой модо саг болзортонь хамгаалгые хангажа байха.
3.2. Ой модоной жасын, эрхэтэдэй амаралтын газарнуудые түймэртэ тэмсэлгын онсо журамай тогтоод байхада, түймэртэй тэмсэлгын ажалда һайн дураараа хабаададаг дружинануудые, хасагуудай бүлгэмүүдэй гэшүүдые, Ойн ажахын улас түрын агенствын оршон тойронхи байгаали хамгаалгаар ниигэмэй инспекторнүүдые хабаадуулжа, Оросой Холбоото Уласай Дотоодын хэрэгүүдэй Буряад Уластахи яаманай хүдэлмэришэдтэй зүбшэжэ, хүшэр орёо газарнуудта ябадаг унаагаар хангахадань, энэ ажал эршэ орожо, тогтоод байһан байдалда хэрэгтэй байна.
3.3. Ой модо түймэрһөө хамгаалгын һалбарида зоной хуули ёһонуудые хазагайруулдаг ушарнуудые уридшалан һэргылэмжын хэмжээнүүдые Оросой онсо ушаралта байдалай яаманай Буряад Уластахи Гол хүтэлбэритэй, Буряад Уластахи Дотоодын хэрэгүүдэй яамантай, Мал эмнэлгын ба ургамалай ариг сэбэрые хинаха талаар холбоото уласай албанай Эрхүү можо болон Буряад Уластахи хүтэлбэритэй, нютагай өөһэдыгөө хүтэлбэрилгын эмхинүүдтэй, Буряад Уласай хотын тойрогуудтай хамта холын газараар ябаха унаа зүбшэн хэлсэжэ абаад, ажал хэхэ.
3.4. Түймэрнүүдэй һүжэрдэг аюулта хаһын ерэдэг үедэ бэлдэлгын ажал ябуулжа, гүрэн түрын засагтай, нютагай өөһэдын хүтэлбэриин ажалшадтай, эмхи зургаануудтай түймэрһөө һэргылэмжын ба түймэртэй тэмсэхэ талаар асуудалнуудые зүбшэн хэлсэлгын суглаа апрелиин 1 болотор үнгэргэхэ.
3.5. Ой модо харалгын ба хамгаалгын асуудалнуудаар ороһон мэдээсэлнүүдые бүридхэлдэ абалгаар ба энэ ажалые хүтэлэн залалгаар Нютаг можын диспетчерэй албанай үдэр һүнигүй таһалгарягүй ажал хангаха.
3.6. Оросой онсо ушаралта байдалай яаманай Буряад Уластахи Гол хүтэлбэриин хиналтын ба һэргылэмжын ажал ябуулдаг хүтэлбэринүүдэй бүлгэмүүдтэ носожо байһан түймэр тухай саг соонь мэдээ үгэжэ байха.
3.7. «Захааминай аймаг» (Гонжитов С.В), «Зэдын аймаг» (Шагжитаров В.П), «Хяагтын аймаг» (Фомин А.Ю.), «Ахын аймаг» (Мадасов М.В.) гэһэн нютагай засагай байгууламжануудтай хамта аймагуудай хилэ гаран һүжэрхэ түймэрнүүдһээ һэргылэмжын хэмжээнүүдые үнгэргэхэ.
3.8. Түймэрэй һүжэрэлгэһөө һэргылэмжын үедэ эрхэтэдэй ой модо руу орохо ба унаа тээбэриин ой модон соогуур ябахые хориһон үедэ ой модо руу орохо харгынуудта шлагбаумуудые табижа, зоной ой модо руу орожо гаража байлгын хойноһоо адаглажа байдаг хиналтын пунктнуудта 1 х1,5 метр хэмжээнэй соносхолой хабтагайнууд дээрэ ой модо руу орохо хорюултай гэһэн мэдээнүүдые бэшэхэ.
[bookmark: _Hlk199224063]3.9. «Түймэрэй һүжэрһэнэй ушараар  ой модон соо  онсо ушаралта байдалай тогтоһон тухай» (саашадаа – Оросой Холбоото Уласай Засагай газарай 2011.95.17-ной № 376 тогтоол) Оросой Холбоото Уласай Засагай газарай 2011.95.17-ной № 376 дугаарай тогтоолоор баталагдаһан Журамай 2-дохи пунктын «в», «г» дотор пунктнуудаар хараалагдаһан хэмжээнүүдые Холбоото уласай Ой модоной ажахын агенствын мэдээсэхэтэй адли гүрэнэй засагай болон нютагай өөһэдөө хүтэлбэриин эмхинүүдтэй хамта дары тогтоон абажа, ажал эхилхэ.
3.10. Ой модон соо түймэрэй һүжэржэ, онсо аюулта байдалай тогтоһоной ушараар, Оросой Холбоото Уласай Засагай газарай 2011.05.17-ной № 376 дугаарай тогтоолоор онсо аюулта байдалай үедэхи Журамай 2-дохи пунктын «б» дотор пунктда хараалагдаһанай ёһоор, Буряад Уласта онсо аюулта ушаралай тогтоһон тухай Буряад Уласай Засагай дэргэдэхи Комиссида соносхожо, онсо аюулта байдалай шалтаг усадхаха талаар дары түргэн ажал ябуулжа эхилхэ.
3.11. Түймэрэй ехэ аюулай хаһын ерэхэһээ урид Өөрөө ябадаг машинын ба бусад түхэлэй оньһото хэрэгсэлнүүдэй техническэ байдал гүрэнэй талаhаа хиналтын Буряад Уласай хүтэлбэриин хабаадалгатайгаар, түймэр саралгада хабаададаг гүрэнэй эрхэ мэдэлэй эмхинүүдэй хүсэнүүдэйнь, техникын, түхеэрэлгэнүүдэйнь ойн түймэртэй тэмсэлэй ажалда хэр зэргэ бэлэн байһаниие шалгажа үзэхэ.

4. «Түймэрэй аюулгүйе сахиха тухай» Холбоото Уласай 1994.12.21-нэй № 69-ФЗ дугаарай Хуули ёһоной 30-дахи статьятай зохилдуулан, 2011.05.17-ной № 376 дугаарай Холбоото Уласай Засагай газарай тогтоолоор баталагдаһанай ёһоор онсо аюултай ушаралай Журам Буряад Уласай Байгаалиин нөөсын ба байгаали хамгаалгын яаман (Тумуреева Н.Н.) оруулха ёһотой.

5. Сэрэгэй бэшэ зониие хамгаалгын ба онсо ушаралта байдалай Улас түрын агентствын (Радикальцев Е.С.) жэл бүридөө бүтээхэ ажал хэрэгүүд:
[bookmark: _Hlk199398590]5.1. Буряад Уласай нютагай засагай байгууламжануудай, хотын тойрогуудай ой модондо дүтэ нютаг һууринуудта оршодог хүүгэдэй амаралтын ба элүүржүүлгын газарнуудай, сэсэрлиг, газарай эдеэ ургуулагшадай бүлгэмүүдэй тобьёг шэнээр бүридхэжэ, нютагай засагай эмхинүүдэй оруулһан мэдээнүүдые хараадаа абажа, мартын 15 болотор дүүргэхэ.
5.2. Хүүгэдэй амаралтын ба элүүржүүлгын газарнуудай, сэсэрлиг, газарай эдеэ ургуулагшадай бүлгэмүүдэй шэнэ тобьёг бэлдэхэдээ, нютагай засагай байгууламжануудһаа ороһон шэнэ мэдээнүүдые, хубилалтанууд соо оруулха.
5.3. Ойн түймэрэй һуурин нютагуудта дүтэлбэл, Түймэр саралгын гүрэнэй албанай хүсэнүүдые болон түхеэрэлгэнүүдые хэрэглэн, аюултай тэмсэхэ.

[bookmark: _Hlk199491269]6. Оросой Онсо ушаралта байдалай яаманай Буряад Уластахи гол хүтэлбэридэ (Марков А.А.) зууршалха:
6.1. Ойн түймэрэй һүжэржэ, дүтэ оршодог нютаг һууринуудта,  саад, огород ургуулагшадай аралжаа наймаанай бэшэ бүлгэмүүд болон хамтадхалнуудта, эдэй бодолгын бэшэшье объектнүүдтэ ородог байбал, түймэрэй аюулай хаһада хуули ёһонуудай зэргээр бэлдэжэ, хэмжээнүүдые саг болзортонь абаха тухай ойлгууламжын ажал ябуулха.
6.2. Буряад Уласай нютагай засагай өөһэдын хүтэлбэриин (аймагуудай, нютаг һууринуудай, хотын тойрогуудай) эмхинүүдтэй хамта ойн түймэрэй һүжэржэ, онсо ушаралта байдалай тогтобол, түймэрэй хойшолонгуудые усадхаха тухай саг үргэлжэ зондо һануулжа, тэдэндэ мэдээсэжэ байха.
6.3. Ойн түймэртэй тэмсэхэ холбоото уласай Буряад Уластахи хүтэлбэриин бүлгэмүүдэй  ойн түймэрэй ехээр һүжэржэ, зоной ажаһуудалай газарнуудта болон эдэй засагай объектнүүдтэ дамжан орохо аюулай ерэхэдэ, түймэртэй тэмсэхэ нютаг можын гарнизонуудта нэмэлтэ хүсэ түргэн болзорто суглуулжа, туһа хүргэхэ.
6.4. Оросой онсо ушаралта байдалай яаманай Буряад Уластахи гол хүтэлбэриин ойн түймэрэй шалтагаанаар онсо аюулта байдалай хойшолонгуудые усадхалгада хубаарилһан хүсэнүүдые Буряад Уластахи хүсэнүүдтэй нэгэдүүлжэ, аюул тухай мэдээсэхэ болон аюулай хойшолонгуудые усадхаха хүсэн болгохые хангаха.

7. Зууршалха:
[bookmark: _Hlk199587226][bookmark: _Hlk199587756][bookmark: _Hlk199588079]- «Баргажанай гүрэнэй байгаалиин биосферын заповеднигэй ба Үбэр Байгалай үндэһэтэнэй паркын хамтадхамал дирекци» (Овдин М.Е.), «Түнхэнэй үндэһэтэнэй парк» (Дондупов А.Н.), «Зээргэнэй гүрэнэй заповедник» (Раднаев Н.Д.), «Байгалай гүрэнэй байгаалиин биосферын заповедник» (Сутула В.И.) гэһэн холбоото уласай гүрэнэй бюджедэй эмхинүүдые түймэрэй һүжэрдэг аюулта хаһада холбоото уласай байгаалиин дэбисхэр дээрэ һэргылэмжын хэмжээнүүдые саг үргэлжэ эмхидхэн ябуулжа байхые баадхаха;
- «Түнхэнэй үндэһэтэнэй парк» гэһэн холбоото уласай гүрэнэй бюджедэй эмхи (Дондупов А.Н.), «Түнхэнэй аймаг» гэһэн нютагай засагай байгууламжатай (Маншеев Ч.Б.) хамта саг үргэлжэ хилэ гаран ошохо газарнуудта соробхилдог түймэрнүүдтэй тэмсэлэй ажал ябуулха;
[bookmark: _Hlk199356538][bookmark: _Hlk199356465][bookmark: _Hlk199588395][bookmark: _Hlk199356357][bookmark: _Hlk199358325]- «Ой модоной ажахын хүтэлбэри» гэһэн Оросой Холбоото Уласай Сэрэгэй бэшэ хүн зониие хамгаалгын яаманай холбоото уласай гүрэнэй бэеэ дааһан эмхи болохо Улаан-Үдэдэхи филиал (Лапин Е.А.), «Ой модоной ажахын хүтэлбэри» гэһэн Оросой Холбоото Уласай Сэрэгэй бэшэ хүн зониие хамгаалгын яаманай холбоото уласай гүрэнэй бэеэ дааһан эмхи болохо Шэтэдэхи филиал (Скурихина Ю.А.) - эдэ хоёр эмхинүүд - Сэрэгэй бэшэ хүн зониие хамгаалгын яаманай ой модон соо түймэртэй тэмсэхэ хэмжээнүүдые эмхидхэжэ, хангаха болоно;
[bookmark: _Hlk199589040][bookmark: _Hlk199356934]- «Хотын лесничество» гэһэн нютагай засагай байгууламжын бюджедэй эмхи (Григорьева С.Н.), «Улаан-Үдэ хото» гэһэн хотын тойрогой зөөри болохо ой модон соо түймэртэй тэмсэхэ хэмжээнүүдые эмхидхэжэ, хангаха болоно;
[bookmark: _Hlk199361933][bookmark: _Hlk199361416][bookmark: _Hlk199362551][bookmark: _Hlk199362891]- Оросой Холбоото Уласай Засагай газарай 2020.10.07-ной № 1614 дугаарай (саашадаа – ой модон соо түймэрэй аюулгүйе сахилгын Дүримүүд), Оросой Холбоото Уласай Засагай газарай 2020.09.16-най № 1479 дугаарай тогтоолнуудаар баталагдаһан Оросой Холбоото Уласта түймэрһөө һэргылэмжын Журамуудай (саашадаа – Оросой Холбоото Уласта түймэрһөө һэргылэмжын Журамуудые) «Россети Сибирь» (Козлов С.Ю.) гэһэн хуби ниилүүлһэн нээмэл «Бурятэнерго» бүлгэмэй филиалай, «Россети» гэһэн Үбэр Байгалай МЭС-эй (Ануфриев Ю.А.) үйлэдбэриин эмхиин филиалай, «РЖД» ОАО-гой Зүүн Сибириин түмэр харгын Улаан-Үдын дэбисхэртэхи филиалай (Ступин О.В.), «Ростелеком» гэһэн хуби ниилүүлһэн нээмэл бүлгэмэй Буряадтахи филиалай (Меркушев Р.А.),  «Бурятнефтепродукт» (Романов Д.В.) гэһэн хуби ниилүүлһэн бүлгэмэй, «Южный Байкал» гэһэн холбоото уласай харгын агенствын холбоото уласай унаа тээбэриин харгынуудай Хүтэлбэриин (Дугаров Б.Д.) гүрэнэй һангай эмхиин, «Особая экономическая зона «Байкальская гавань»» гэһэн хуби ниилүүлһэн бүлгэмэй (Шарипов М.Ю.) эрхэ мэдэлдэнь байдаг үйлэдбэриин эмхинүүдэй ой модон соо ажалаа ябуулхадаа, гурим дүримүүдые жэншэдгүй сахижа байхые хангаха;
- Мал эмнэлгые ба ургамалай ариг сэбэрые хинаха талаар холбоото уласай албанай Эрхүү можо болон Буряад Уластахи хүтэлбэри (Павлов А.Н.) газарай хойноһоо гүрэнэй хиналта хэжэ байхадаа, хүдөө ажахын нуга, таряалан, сабшалангуудай бог шоройто буртаг ургамалай тарахагүйн хэмжээ ябуулгануудые жэл бүридөө үнгэргэжэ байха.

8. Буряад Уластахи нютагай засагай өөһэдын хүтэлбэриин, хотын тойрогуудай эмхинүүдтэ зууршалха:
[bookmark: _Hlk199398599]8.1. Сэрэгэй бэшэ зониие хамгаалгын ба онсо ушаралта байдалай Улас түрын агенствэдэ ой модондо дүтэ нютаг һууринуудта оршодог хүүгэдэй амаралтын ба элүүржүүлгын газарнууд, саад, огород ургуулагшадай бүлгэмүүд тухай дурадхалнуудые февраляиин 25 болотор эльгээхэ.
[bookmark: _Hlk199404541][bookmark: _Hlk199404571]8.2. Ой модондо дүтэ нютаг һууринуудта оршодог хүүгэдэй амаралтын ба элүүржүүлгын газарнуудай, саад, огород ургуулагшадай бүлгэмүүдэй түймэрэй аюулда дайрагдаха үндэһэнэй байбал, иимэ байдалтай газарнууд тобьёг соо нэн түрүүн оруулагдаха.
8.3. Хүүгэдэй амаралтын ба элүүржүүлгын газарнуудай, саад, огород ургуулагшадай аралжаа наймаанай бэшэ бүлгэмүүдэй хүтэлбэрилэгшэдтэй эмхиингээ газартахи дэбисхэрэй танюуһата нюурай дансануудые Оросой Холбоото Уласай түймэрһөө һэргылгын Журамай үедэхи Дүримүүдэй 76-дахи пунктда хэлэгдэһэнэй ёһоор бүридхэн бүтээхэ тухай ойлгууламжын ажал ябуулха.
8.4. Газарай участогуудые түлбэреэр ашаглахын хэлсээнүүдые баталхадаа, Оросой Холбоото Уласай түймэртэй тэмсэлэй журамай үеын Дүримүүдэй эрилтэнүүдэй ёһоор түлбэритөөр ашаглагша түймэрһөө һэргылэмжын хэмжээнүүдые ябуулжа, эрилтэнүүдые гүйсэдхэжэ байха ёһотой.
8.5. Оросой Холбоото Уласай түймэртэй тэмсэлэй үедэхи журамай Дүримүүдэй 67-дохи пунктын эрилтэнүүдэй ёһоор, саг болзортоо бог шоройгоо, хагдарһан ногоо, хатаһан үбһэ суглуулжа хаяха тухай Саад, огород ургуулагшадай аралжаа наймаанай бэшэ бүлгэмүүдэй дэбисхэрэй эрхэ баригшадтай ойлгууламжын ажал ябуулжа байха хэрэгтэй.
8.6. Ой модондо дүтэ оршодог газар талмайнуудые хэрэглэдэг эмхинүүдтэй, эмхи зургаануудтай, юридическа нюурнуудтай, эмхидхэлэй-эмхиин түхэлэй болон зөөриин эрхын түхэлэй байна гү, илгаагүй, таряашадай (фермерэй) ажахынуудтай, ниитын бүлгэмүүдтэй, олзын хэрэг эрхилэгшэдтэй, тушаалта нюурнуудтай, Оросой Холбоото Уласай эрхэтэдтэй, хариин гүрэнэй эрхэтэдтэй, харьяатанай шэнжэгүй зонтой Оросой Холбоото Уластахи түймэртэй тэмсэхэ журамай үедэхи Дүримүүдэй 70-дахи пункт соо хэлэгдэһэнэй ёһоор түймэрһөө һэргылэмжын хэмжээнүүдые үнгэргэжэ байха тухайнь ойлгууламжын ажал ходо хэжэ байха.
8.7. «Түймэрэй аюулгүй тухай» 1994.12.21-нэй № 69-ФЗ дугаарай Холбоото уласай хуули ёһоной 30-дахи статьятай зохилдуулан, Оросой Холбоото Уласай Засагай газарай 2011.05.17-ной № 376 дугаарай тогтоолоор нютагай засагай байгууламжын ой модон соо онсо аюулта байдалай журамай тодхоогдоһон, иимэ журамай болюулагдаһан тухай саг болзортоо шиидхэбэринүүдые абаха.
8.8. Нютагай засагай байгууламжын дэбисхэр дээрэхи ой модон соо аюулта түймэрэй һүжэрһэн шахардуу онсо байдал тухай мэдээнүүдые бүридхэлдэ абажа байдаг Нютаг можын диспетчерэй албанаар Оросой онсо ушаралта байдалай яаманай Буряад Уластахи гол хүтэлбэриин диспетчерэй дежурна нэгэн албанаар мэдээнүүд орожо, ой модо харууһалан, хамгаалжа байлгын ажал хүтэлэн залажа, ой модон соо онсо журамай оруулагдаһан ба болюулагдаһан тухай саг соогоо мэдээнүүд үгтэжэ байха.
8.9. Хүдөө аймагуудай, хотын тойрогуудай диспетчерэй дежурна нэгэн албанаар дамжуулан, Оросой Холбоото Уласай Дотоодын хэрэгүүдэй яаманда ойн болон байгаалиин түймэрэй боложо байһан тухай саг үргэлжэ мэдээсэжэ байха.
8.10. Ойн түймэрэй һүжэрдэг газарнуудта дүтэ оршодог ажаһуудалай һууринуудай хүн зониие нүүлгэжэ абаашаха түлэбүүдээ мартын 1 болотор үшөө дахин хаража үзэхэ, хэрэгтэй болоо һаань хубилгаха.
8.11. Ойн ба байгаалиин түймэрэй ажаһуудалай һууринуудта дүтэлбэл, зониие, үйлэдбэриин ба ниигэмэй зүйлнүүдые түймэрһөө аршалхаар, ондоо тээшэнь зөөлгэхэ.
8.12. Нютаг һууринуудай, хотын тойрогуудай дэбисхэр дээрэ оршодог зоной амаралтын газарнуудые түймэрэй аюулай эрилтэнүүдтэй зохилдуулан, майн 1 болотор болбосон түхэлтэй болгохо.
8.13. Хүдөө һууринайнгаа газарта хиналта хэжэ байнгаа, саг соонь газараа бог шоройһоо, хагда ногоонһоо сэбэрлэжэ, газараа болбосон түхэлтэй болгохын хэмжээнүүдые ябуулангаа, түймэрэй аюулһаа һэргылэмжын хэмжээнүүдые абажа, захиргаанай гурим журам эбдэдэг зондо дохёо үгэн, зэмэтэйшүүлые харюусалгада хүртөөхэ.

9. Буряад Уласай хотонуудай болон хүдөөгэй һууринуудай өөһэдын хүтэлбэриин эмхинүүдтэ зууршалха:
9.1. Ойн болон байгаалиин ондоо түймэрнүүдэй аюулай нютаг һууринуудта дүтэ һүжэрдэг түймэрһөө һэргылэмжын танюуһата нюурай дансануудые жэл бүридөө апрелиин 1 болотор бүридхэжэ, баталха шухала.
9.2. Ой модондо дүтэ оршодог газарнуудай зөөриин эрхэтэдэй түймэрһөө һэргылэмжын хэды шэнээн ямар ажал хэһые бэшэжэ, Оросой Онсо ушаралта байдалай яаманай Буряад Уластахи гол хүтэлбэридэ мартын 1 болотор эльгээхэ.
9.3. Албан мэдэлэйнгээ үйлэдбэриин болон ниигэмэй шэглэлтэй объектнүүдэй дэбисхэрнүүд дээрэ онсо ушаралта байдалай журамай тогтоһон үедэ байгаалиин болон үйлэдбэриин аюулай хойшолонгуудһаа һэргылэмжын ба усадхалгын ажалай түсэб бэелүүлжэ, элдэб гэнэ тодхор усадхалгын-хамгаалгын ажал эмхидхэжэ, бэелүүлхэ.
9.4. Онсо ушаралта байдалай үедэ эмхи зургаануудай ажалшадые шахардуу байдалай үедэ хамгаалгын, абаралгын элдэб аргануудта һургаха хүсэнүүдээ, түхеэрэлгэнүүдээ элдэб ушарта ходо бэлэн байхаар һургаха.
9.5. Мартын 15 болотор түймэрһөө хамгаалгын һайн дуранай бүлгэмүүдые байгуулжа, ажал ябуулхадань һайн байдал тогтооходоо, түймэр саралгын элдэб техникэ абажа, хэзээдэшье ажалда бэлэн, бүрин бүтэн байлгаха, зэр зэмсэгээр, түймэр саралгын техническа түхеэрэлгэнүүдые абажа,дулаан газарта (гараж соо) хадагалан орхихо, түрхихэ-тоһодохо материалнуудые абаха, хашагай энцефалит үбшэнһөө һэргылэмжын  вакцинаар тарилга хүүлэхэ, түймэр саралгын элдэб аргануудта бүлгэмэй гэшүүдые, хүтэлбэрилэгшэдые һургаха.
9.6. Түймэр саралгада хэрэглэгдэхэ газаа талын түхеэрэлгэнүүдые бэлэн болгохо.
9.7. Оросой Холбоото Уласай Түймэрһөө һэргылэмжын журамай 75-дахи пункт соо хэлэгдэһэн эрилтэнүүдтэй зохилдуулан, уһа голнуудай болон сөөрэмүүдэй эрьеэр оршодог газарһаа түймэр саралгада уһа абаха тааруу байдал тогтоохо.
9.8. Онсо ушаралта байдал тогтобо, һэргэг байха хэрэгтэй гэжэ һууринай зондо мэдээсэхэ абяанай носожо байһан түймэрэй байгуулалтаар һуурин бүхэниие хангаха.
9.9. Носожо байһан түймэрэй ой модонһоо гү, али тала газарһаа һүжэрэн, һуурин нютагуудта орожо, гай тодхор асархагүйн тула түймэрһөө хамгаалха 10 метр үргэнтэй шугам Оросой Холбоото Уласай түймэрһөө һэргылэмжын журамай эрилтэнүүдтэй зохилдуулан, апрелиин 1 болотор тодхохо.
9.10. Хотын тойрогуудай ба нютаг һууринуудай дэбисхэрнүүдэй хүгжэлтын программануудта, түлэб, схемэнүүдтэ түймэрэй аюулгүйе хамгаалгын хэмжээнүүдые оруулгые хараалха.
9.11. Хүдөө нютагуудай газарай участогуудай хиналта эмхидхэжэ үнгэргэншээ, саг болзортоо бог шоройгоо, хагдарһан ногоо, хатаһан үбһэ суглуулан хаяжа байха тухай саад, огород ургуулагшадай аралжаа наймаанай бэшэ бүлгэмүүдэй дэбисхэрэй эрхэ баригшадтай ойлгууламжын ажал ябуулжа, газарайнгаа участогуудые болбосон түхэлтэй болгохо дүримүүдэй ёһоор дэбисхэр дээрээ хуули хазагайруулха ушарал гаргангүй, зэмэтэй зондо захиргаанай харюусалга тохожо, тэдэнтэй ойлгууламжын ажал ябуулжа байха.
9.12. Түймэрэй аюулай үедэ ябуулагдадаг хэмжээнүүд тухай зондо мэдээсэхэдэ, хүдөө һууринуудай ажаһуугшадые старостануудай хүсөөр суглуулан, суглаа үнгэргэжэ, аюулта байдалай тогтоһон тухай мэдээсэжэ, Буряад Уласай гүрэнэй засагай гүйсэдхэлэй албанда туһа хүргэхэ.

10. Буряад Уласай Унаа тээбэри, элшэ хүсэ ба харгын ажахы хүгжөөлгын талаар яаман (Гоге А.А.) улас түрэдэ хамтын ашаглалай унаа тээбэриин ой модон соогуур гарадаг харгынуудые Оросой Холбоото Уласай түймэрэй аюулай дэлгэрһэн үедэ ашаглахадаа, түймэрэй аюулгүйн Дүрим сахижа, өөрынгөө эрхэ мэдэл соо журамай эрилтэнүүдые дүүргэжэ байха ёһотой.

[bookmark: _Hlk199590774]11. Ойн ажахын Улас түрын агентство (Борошноев С.Г.), Сэрэгэй бэшэ зониие хамгаалгын ба онсо ушаралта байдалай Улас түрын агентство (Радикальцев Е.С.), «Буряад Уласай байгаали ашаглалга ба оршон тойронхи байгаали хамгаалга» гэһэн бюджедэй эмхи зургаан (Цыбикмитов А.З.) гээд түймэрэй аюулай үедэ хангаха:
[bookmark: _Hlk199590612]- түймэрһөө һэргылхэ тухай дамжуулгануудые эмхидхэжэ, олондо мэдээсэл тараадаг хэрэгсэлнүүдтэ материалнуудые толилжо, тусхай номуудые тараажа, рекламын зүйлнүүдые бүтээжэ, гадаадын реклама бэлдэн гаргажа, Интернет сүлжээгээр албан ёһоной сайтнуудта, ниигэмэй сүлжээгээр албан ёһоной аккаунт дээрэ материалнуудые толилжо, хэблэжэ байха;
[bookmark: _Hlk199590678]- түймэрэй онсо аюулта байдалай журамай тогтоһон тухай, түймэрэй аюулгүйн Дүримүүдые ой модон соо ябахадаа сахижа, ой модо руу орохо хорюул эбдэнгүй, харюусалгатай байха тухай ажаһуугшадта саг үргэлжэ мэдээсэжэ байха.

[bookmark: _Hlk199587980][bookmark: _Hlk199588117]12. Оросой Онсо ушаралта байдалай яаманай Буряад Уластахи гол хүтэлбэридэ (Марков А.А.), «Баргажанай гүрэнэй байгаалиин биосферын заповеднигэй ба Үбэр Байгалай үндэһэтэнэй паркын хамтадхамал дирекцидэ»  (Овдин М.Е.), «Түнхэнэй үндэһэтэнэй парк» гэһэн холбоото уласай гүрэнэй бюджедэй эмхидэ (Дондупов А.Н.), «Зээргэнэй гүрэнэй заповедник» гэһэн холбоото уласай гүрэнэй бюджедэй эмхидэ (Раднаев Н.Д.), «Байгалай гүрэнэй байгаалиин биосферын заповедник» гэһэн холбоото уласай гүрэнэй бюджедэй эмхидэ (Сутула В.И.), «Ой модоной ажахын хүтэлбэри» гэһэн Оросой Холбоото Уласай  Сэрэгэй бэшэ хүн зониие хамгаалгын яаманай холбоото уласай гүрэнэй бэеэ дааһан эмхи болохо Улаан-Үдэдэхи филиалда  (Лапин Е.А.), «Ой модоной ажахын хүтэлбэри» гэһэн Оросой Холбоото Уласай  Сэрэгэй бэшэ хүн зониие хамгаалгын яаманай холбоото уласай гүрэнэй бэеэ дааһан эмхи болохо Шэтэдэхи филиалда (Скурихина Ю.А.), «Хотын лесничество» гэһэн нютагай засагай байгууламжын бюджедэй эмхидэ (Григорьева С.Н.), хүдөө аймагуудай өөһэдын хүтэлбэриин, хотын тойрогуудай, нютаг һууринуудай эмхинүүдтэ түймэрэй аюулай үедэ хангаха:
- түймэрһөө һэргылхэ тухай дамжуулгануудые эмхидхэжэ, олондо мэдээсэл тараадаг хэрэгсэлнүүдтэ материалнуудые толилжо, тусхай номуудые тараажа, рекламын зүйлнүүдые бүтээжэ, гадаадын реклама бэлдэн гаргажа, Интернет сүлжээгээр албан ёһоной  сайтнуудта, ниигэмэй сүлжээгээр албан ёһоной аккаунт дээрэ материалнуудые толилжо, хэблэжэ байха;
- түймэрэй онсо аюулта байдалай  журамай тогтоһон тухай , түймэрэй аюулгүйн Дүримүүдые ой модон соо ябахадаа сахижа, ой модо руу орохо хорюул эбдэнгүй,  харюусалгатай байха тухай ажаһуугшадта саг үргэлжэ мэдээсэжэ байха.

13. Ойн ажахын Улас түрын агентство (Борошноев С.Г.) тус захирамжын бэелүүлгые хүтэлэн залажа байха.

14. Тус захирамжа соо байһан даабаринуудые бэелүүлхэ зон ямар ажалай хэгдэжэ байһан тухай мэдээнүүдые тоосоото кварталай һүүлдэхи һарын 5 болотор квартал бүхэндэ залан хүтэлэгшэдэ түймэрэй аюулта хаһын дүүрэтэр эльгээжэ байха.

15. Залан хүтэлэгшэ тус захирамжа соо байһан даабаринуудай ямар ажалай хэгдэжэ байһан тухай мэдээнүүдые тоосоото кварталай һүүлдэхи һарын 5 болотор квартал бүхэндэ түймэрэй аюулта   хаһын дүүрэтэр Буряад Уласай Засагай газарай Түрүүлэгшын орлогшо И.А.Альхеевта эльгээжэ байха.

16. Тус захирамжын бэелүүлгын хиналта Буряад Уласай Засагай газарай Түрүүлэгшын орлогшо И.А.Альхеевта даалгаха.

17. Тус захирамжа гар табигдаһан үдэрһөө хүсэндөө орохо.
	


Буряад Уласай Засагай газарай Түрүүлэгшын
уялга дүүргэгшэ

